Aukra kommune

**Trygg overgang mellom Aukrabarnehagen og Aukraskolen**

P360 2025

**Innhald**

1. **Føremål med samarbeid om overgang mellom barnehage og skole**

1.1 Forventningar til foreldre

1.2 Forventningar til barnehage og skole

**2.0 “Greitt å vite”**

2.1 Barnehage- og skoleår

2.2 SFO

2.3 Skoleskyss

2.4 Målform

2.5 PPT

2.6 Utsett skolestart

2.7 Tidlegare skolestart

Vedlegg

Årshjul overgang barnehage – sfo og skole Julsundet

Årshjul overgang barnehage – sfo og skole Gossen

Skjema for overgang barnehage – skole

**1.0 Føremål med samarbeid om overgang mellom foreldre,**

**barnehage, skole og sfo.**

Barna skal vere godt førebudd til skolestart. Godt samarbeid mellom barnehage, skole, sfo og foreldre er positivt for barna si *utvikling* og *læring*. Rammeplan for barnehagen og opplæringslova definerer barnehagen og skolen sine plikter og barna sine rettigheiter.

**Rammeplan for barnehagen s. 33**

Barnehagen skal i samarbeid med foreldra og skulen leggje til rette for at barnet skal få ein trygg og god overgang frå barnehage til skule, og eventuelt til skolefritidsordninga. Barnehagen og skulen bør utveksle kunnskap og informasjon som utgangspunkt for samarbeid om tilbodet til dei eldste barna i barnehagen, overgangen til skulen og skulestarten. Barnehagen må ha samtykke frå foreldra for å dele opplysningar om enkeltbarn med skulen.

Dei eldste barna skal få høve til å gle seg til å begynne på skulen og oppleve at det er samanheng mellom barnehagen og skulen. Barnehagen skal leggje til rette for at dei eldste barna har med seg erfaringar, kunnskap og ferdigheiter som kan gi dei eit godt grunnlag og god motivasjon for å begynne på skulen. Barnehagen skal bidra til at barna kan avslutte barnehagetida på ein god måte og møte skulen med nysgjerrigheit og tru på eigne evner. Barna skal bli kjende med kva som skjer i skulen og skulefritidsordninga.

**Rammeplan for SFO s.24**

SFO skal bidra til å skape ein god og trygg overgang frå barnehage til skole og SFO saman med skolen og barnehagen, jf. opplæringslova § 13-5 og barnehagelova § 2a. Det er skoleeigar som har hovudansvaret for samarbeidet. Det er ein fordel om barna får moglegheit til å bli kjend med det fysiske miljøet og personalet i SFO før skolestart. Særleg for barn på 1. trinn som startar i SFO før den første skoledagen sin, speler SFO ei viktig rolle i oppstartsfasen. SFO skal støtte barna den første tida for å bidra til at barna opplever tryggleik og tilhøyrsle

**Opplæringslova § 2 a**

*Plikt til å samarbeide med barnehagen om overgangen til skolen*:

*Skolen skal samarbeide med barnehagen om barna sin overgang frå barnehage til skole og skolefritidsordning. Samarbeidet skal bidra til at barna får ein trygg og god overgang. Skoleeigaren har hovudansvaret for samarbeidet og skal utarbeide ein plan for overgangen frå barnehage til skole og skolefritidsordning.*

Dette dokumentet med vedlegg er Aukra kommune sin plan for overgangen. I planen rommar omgrepet *foreldre* også fosterforeldre eller andre som har ei tilsvarande rolle overfor barn.

**1.1 Forventningar til foreldre :**

• Samtalar med barnet om skolen

• Snakkar positivt om skole, elevar, tilsette og andre foreldre.

• Bidreg til at alle barn på fritid og i barnehage/skole føler seg inkludert og velkommen

• Går skolevegen saman med barnet

• Sikrar barnet god døgnrytme med nok søvn

• Legg til rette for eit sunt kosthald

• Hjelper barnet til å bli mest mogleg sjølvstendig i påkledning og ved toalettbesøk

• Leser høgt for barnet

**1.2 Forventningar til barnehage og skole**

Barnehage, sfo og skolen skal i samarbeid legge til rette for barn sin overgang frå barnehage til første årssteg, og eventuelt til SFO.

Om barnehagen skal gi informasjon til skolen om det enkelte barnet må foreldra samtykke til dette. Foreldre må få innsyn i og kunne påverke informasjonsutvekslinga mellom barnehage og

skole.

**Barnehagen:**

~~•~~ Inviterer alle foreldre til 5-åringane til foreldremøte om hausten siste året i barnehagen

• Har eit eige pedagogisk opplegg for 5-åringane

• Legg til rette for at barnet tek avskjed med barnehagen på ein god måte

• Orienterer foreldre om praksis/plan ved overgang barnehage – skole om barnehagen sitt pedagogiske opplegg, og får diskutere si eiga rolle og medverknad i overgangen.

• Initierer overgangsmøte mellom barnehage og skole for barn som har oppfølging frå fleire instansar. (Overføringsmøtet vert gjennomført etter eiga prosedyre)

**Skolen:**

• Første besøk på skolen er på våren før skolestart. Dette møtet skal barna mellom anna sjå, klasserom, garderobe og SFO-rom. Dette vert eit utgangspunkt for arbeid i førskoleklubben i barnehagen. Seinare kan barna møte klassevennar, rektor, lærarar og SFO-koordinator.

**Felles foreldremøte våren før skolestart**

Barnehage, skole og sfo inviterer foreldra til felles møte våren før skolestart. Foreldre får informasjon om skolestart og kva for forventningar skolen har til foreldre og skolebarna. Orienterer om regelverket kring skoleskyss, målform og SFO

**Etter skolestart:**

• Inviterer til foreldremøte i slutten av august/september.

• I løpet av hausten inviterer kontaktlærar til foreldresamtale.

• Lærarar i 1./2. klasse hospiterer minimum 1 dag i barnehagen for å verte kjent med pedagogisk praksis i barnehagen.

**2.0 Greitt å vite**

**Alle elevar har rett til eit trygt og godt skolemiljø som fremjar helse, trivsel og læring.**

**2.1 Barnehage- og skoleår**

Siste dag i barnehageåret er 14. august når den treffer på ein kvardag. Barna kan starte på SFO frå 1. august, eller gå i barnehagen tom. 14. august.

Første skoledag: Følgjer skoleruta. Det vert gitt informasjon i god tid om når skolen startar.

**2.2 SFO**

Søknadsskjema og vedtekter for SFO ligg på kommunen si heimeside. Søknadsfristen er 1. april.

**2.3 Skoleskyss**

Som hovudregel har elevar i grunnskolen rett på gratis skoleskyss om dei har meir enn 4 kilometer skoleveg, for 1. klasse gjeld retten dersom eleven har meir enn 2 kilometer skoleveg. Skyss-reglement for elevar i grunnskolen finn ein på heimesida til Møre og

Romsdal fylke; [*www.mrfylke.no/skoleskyss*](http://www.mrfylke.no/skoleskyss)*.* Søknadsskjema om skoleskyss er på kommunen si heimeside. Frist 1. april.

**2.4 Målform**

Hovudmålet i Aukra er nynorsk.

Når minst ti elevar på et av årstrinna 1 - 7 i kommunen ønsker skriftleg opplæring på eit anna hovudmål enn det kommunen har vedteke, har desse elevane rett til å høyre til ei eiga elevgruppe. Slik melding vert gitt til skolen eleven skal gå på i samband med innmeldinga.

**2.5 Pedagogisk psykologisk teneste (PPT)**

PPT for Aukra og Molde er ei rådgjevande hjelpeteneste for barn, unge og vaksne med særlege opplæringsbehov.

**2.6 Utsett skolestart**

Utsett skolestart inneber skolestart det kalenderåret barnet fyller sju år. For å få utsett skolestart må vedtak frå kommunen liggje til grunn. Før eit vedtak må PPT gje skriftleg råd i saka.

**2.7 Tidlegare skolestart**

For å få tidlegare skolestart må vedtak frå kommunen liggje til grunn. Før eit vedtak må PPT gje skriftleg råd i saka.

Vedlegg

- Årshjul Gossen

- Årshjul Julsundet

- Skjema for skriftleg informasjon mellom barnehage og skole

Vedlegg

Årshjul Barnebo barnehage og Gossen barne og ungdomsskole

Årshjul Bergetippen barnehage og Julsundet skole

Skjema for overgangssamtale mellom barnehage og skole

|  |  |  |
| --- | --- | --- |
| **ÅRSHJUL FOR SAMARBEIDET MELLOM BARNEBO BARNEHAGE OG GOSSEN BARNE- OG UNGDOMSSKOLE** | | |
| **Dato** | **Tiltak** | **Ansvarleg** |
| **August September** | Møte med foreldre til barna som går siste året i barnehagen.  Tema: Plan for førskuleklubben og forventningar til  foreldre/barnehagen/skole for å få til ein trygg og god  overgang til skole/SFO | Styrar/pedagogisk  leiar |
| **Oktober** | Erfaringsutveksling mellom kontaktlærarar 1. klasse/SFO  leiar og pedagogiske leiarar om overgangen.  Gå gjennom dette årshjulet + skjema. | Skolen tek kontakt  med barnehagen og  avtalar møtetid |
| **Oktober** | Førsteklassingane besøker barnehagen | Barnehagen inviterer |
| **Desember** | Barnehagen gjev skolen generell info om nytt kull | Styrar |
| **Januar** | Førskoleklubben besøker skolen/SFO for første gang. Får sjå klasserom, garderobe og SFO-rom | Pedagogisk leiar |
| **Januar** | Import av elevlister i Visma | Rektor |
| **Januar** | Skolen vert informert om barn som treng ekstra  støtte/spesialpedagogiske tiltak | Rektor og styrar |
| **Januar - juni** | Førskolebarna besøker skolen/SFO/leikeplassen | Pedagogisk leiar |
| **Mars** | Felles foreldremøte barnehage og skole:  Informasjon om skolestart/komande skoleår/SFO. Innlegg frå kommunepsykolog om den viktige, og vanskelege foreldrerolla.  Foreldra får invitasjon i posten.  Omvising i lokala til skole/SFO | Rektor/ styrar |
| **April Mai** | Fadderbesøk frå skolen – komande 4. klasse er fadrar | Kontaktlærar 3.  klasse/ Ped. leiar |
| **Mai Juni** | Informasjon frå barnehagen til skolen.  Informasjonsutveksling om arbeidet i barnehagen og kullet generelt.  Informasjon om det enkelte barnet med samtykke frå foreldre i eige skjema.  Individuelle møter med foreldre, skole og barnehage ved behov. | Styrar/ ass.styrar, avd.leiar 1-4.trinn,  leiar SFO.  Kontaktlærarane for  1.klasse og ped.leiar. |
| **Mai Juni** | Informasjon om barn som har ekstra ressursar. (Dette gjeld budsjettering for neste år. Ikkje dei som skal starte til hausten) | Styrar/ rektor |
| **Mai Juni** | Lærarar for 1. klasse og eventuelt andre aktuelle tilsette besøker barna i barnehagen. | Rektor/styrar |
| **Juni** | SFO arrangerer VIP ettermiddagar der foreldre og barn kjem på besøk. | Leiar SFO |
| **Juni** | Besøksdag på skolen/SFO for førskolebarna.  Buss barnehage – skole t/r for å øve på busskøyring.  Barna møter lærarane dei skal ha. | Skolen inviterer  barnehagen bestiller  buss |
| **August** | Alle elevane for invitasjonsbrev til 1. skoledag | Rektor |
| **August** | Ein tilsett frå barnehagen er på skolen/SFO første skoleveka | Styrar/ rektor |

|  |  |  |
| --- | --- | --- |
| **ÅRSHJUL FOR SAMARBEID MELLOM BERGTIPPEN BARNEHAGE OG JULSUNDET SKOLE** | | |
| **Dato** | **Tiltak** | **Ansvarleg** |
| **September** | Foreldremøte for foreldre for barna som går siste året i barnehagen. Om det siste året i barnehagen. | Styrar/pedagogisk leiar |
| **Oktober** | Møte mellom barnehage og skole. Gå gjennom dette årshjulet. | Leiinga i skole, barnehage og SFO. |
| **Oktober** | Årets 1.klasse besøker barnehagen | Pedagogisk leiar/ kontaktlærar 1. klasse gjer avtale |
| **Desember** | Barnehagen gir skolen generell informasjon om neste års kull. | Styarar |
| **Januar** | Import av elevar i Visma | Leiing skole. |
| **Januar** | Skolen vert informert om barn som treng spesialpedagogiske tiltak, og vert innkalla på samarbeidsmøte der foreldre samtykker. | Leiinga skole/ barnehage. |
| **Januar/ Februar** | Planlegge felles foreldremøte som vert arrangert i april. Status barnehagen, Innlegg om rolla å ære forelder, Informasjon om kommande skoleår. | Leiinga skole /SFO/barnehage  Pedagogisk leiar  Kontaktlærar |
| **Mars** | Møte mellom barnehage og skole | Leiinga i skole og barnehagen. |
| **Mai/ juni** | Informasjon om elevar som vil krev ekstra ressursar. Dette gjeld budsjettering for neste år. | Leiinga i skole og barnehagen |
| **Mai/ juni** | Gjennomføre felles foreldremøte. | Leiinga i skole og barnehagen  Pedagogisk leiar og kontaktlærar |
| **Mai/juni** | Lærar for komande 1. klasse kjem på besøk i barnehagen for verte kjent med førskolebarna. | Pedagogisk leiar/kontaktlærar. |
| **Våren** | Fadderordning. 4. klasse er fadrar. Ein turdag saman med 3. klasse i løpet av våren. | Kontaktlærar 3. klasse/ Pedagogisk leiar |
| **Våren** | 1-2 utedagar: 1. klasse og førskolebarna. | Pedagogisk leiar/ Kontaktlærar 1. klasse |
| **Våren før skolestart:** | **Skolestartere besøker skolen/sfo**  Leik i gymsal  Besøke SFO – rom  Leik ute  Ete i SFO sine lokaler. | Leiar for SFO kjem med forslag på tidspunkt til tidspunkt til pedagogisk leiar. |
| **Juni** | Open dag på SFO For barn og foreldre. | Leiar for SFO |
| **August** | I perioden 1.august – 14 august kan foreldre velje barnehage eller SFO. | Styrar/ rektor |
| **August** | Ein tilsett frå barnehagen er på skole og SFO den første skoleveka | Styrar/ rektor |

**Skjema til bruk ved overgang barnehage – skole**

Frå: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_barnehage

Til: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_skole

Namn \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ født\_\_\_\_\_\_\_\_\_\_\_\_\_\_

Mor: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Morsmål: \_\_\_\_\_\_\_\_\_\_\_\_\_\_\_\_

Far: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Morsmål: \_\_\_\_\_\_\_\_\_\_\_\_\_\_\_\_

Skal barnet gå på SFO ? JA / NEI

Er det behov for tolk ved foreldresamtale : JA / NEI

**Barnets tankar om å begynne på skolen, kva seier barnet:**

* **Sosial kompetanse (relasjonar, samarbeid, sjølvhevding, sjølvkontroll, empati og sjølvstende)** Korleis har barnehagen jobba, barnets interesse, engasjement

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Styrke, motivasjon** (Dette likar eg godt – og/eller er interessert i) Korleis har barnehagen jobba, barnets interesse, engasjement

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Utfordringar (Dette strevar eg med / vegrar eg meg for / likar eg ikkje)**

Korleis har barnehagen jobba, Barnets interesse, engasjement

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Allergi:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Hjelpeinstansar:**  Har barnet kontakt med hjelpeinstansar JA / NEI

Kva for instansar? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Sted og dato:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Foreldre / føresette: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pedagogisk leiar: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_